**Pokyny pre autorov:**

Maximálny rozsah príspevku pre publikovanie v zborníku je 8 normostrán (14 400 znakov vrátane medzier). Akceptujú sa príspevky v slovenskom, českom, poľskom a anglickom jazyku. K príspevku pripojte resumé v rozsahu max 600 znakov v jazyku príspevku a anglickom jazyku a kľúčové slová v jazyku príspevku a v anglickom jazyku. Vydavateľ umožňuje autorovi publikovať jeho dielo v recenzovanom zborníku a na základe toho sa autor v súlade so zákonom č. 618/2003 Z.z. o autorskom práve a právach súvisiacich s autorským právom (autorský zákon) zaväzuje, že sa vzdáva nároku na odmenu.

Úplný text príspevku prosíme zaslať elektronicky na adresu: ondrej333@gmail.com do **30.11.2019.**

**Príspevky zaslané po danom dátume, ani príspevky nespĺňajúce formálne kritéria úpravy nebudú publikované.**

Formálne úpravy:

- okraje nezarovnávajte, nedeľte slová, očíslované poznámky uvádzajte na konci príslušnej strany,

- použite Times New Roman, riadkovanie 2, font 12,

- názov state uveďte veľkými písmenami,

- medzititulky píšte verzálkami a tučne,

- zoznam literatúry uveďte na konci príspevku,

- nezabudnite uviesť svoje meno, adresu pracoviska, e-mailovú adresu,

- viacerí autori sa oddeľujú čiarkou,

- viacerí editori sa oddeľujú pomlčkou,

- knihy jedného autora vydané v tom istom roku sa označujú malými písmenami a, b,... bez medzery za rokom vydania. Príklad:
SÝKORA, P. (2008a): *Ontológia šera*. Trnava: Schola philosophica.
SÝKORA, P. (2008b): Prečo život každej ľudskej zygoty netreba bezpodmienečne chrániť? *Filozofia*, 63 (9), 804-816.

Zoznam použitej literatúry sa uvádza na konci textu pod názvom **Literatúra** zoradený abecedne podľa priezvisk autorov, bez číslovania položiek. Prosíme dodržiavať štýl citovania uvedený v nasledujúcich príkladoch.:

1. Monografia:
MARCELLI, M. (2011): *Mesto vo filozofii*. Bratislava: Kalligram.
2. Kolektívna monografia:
BORECKÝ, F., FIŠEROVÁ, M., ŠVANTNER, M., VÁŠA, O. (2011): *Rozum, nerozum a přesvědčivost obrazů*. Praha: Togga.
3. Príspevok v kolektívnej monografii/zborníku, kde je jeden editor:
KOŤÁTKO, P. (2010): Realismus a jeho implikace. In: Zouhar, M. (ed.): *Realizmus, internalizmus, individualizmus. Ku knihe Petra Koťátka Interpretace a subjektivita*. Bratislava: Infopress, 11-30.
4. Príspevok v kolektívnej monografii/zborníku, kde je viac editorov:
LAZZERI, CH. (2011): Občianstvo videné cez prizmu Machiavelliho republiky. In: Étienne Tassin – Róbert Karul (eds.): *Občianstvo bez hraníc*. Bratislava: Filozofický ústav SAV, 11-30.
5. Príspevok v časopise:
PICHLER, T. (2010): Samuel Štefanovič ako politický mysliteľ v dobe pasivity. *Filozofia*, 65 (10), 929-938.
(Vysvetlivky: 65 – ročník; (10) – číslo; strany rozdelené spojovníkom bez medzier; bez doterajšieho In:)
6. Príspevok v elektronickom časopise:
ČANA, T. (2012): Wittgenstein o externých koreňoch logiky. *Ostium. Internetový časopis* pre humanitné vedy [online], (2). Dostupné na:... (Dátum návštevy:...).